**ELEMENTI I KRITERIJI PRAĆENJA, VREDNOVANJA I OCJENJIVANJA UČENIKA**

**U NASTAVI VJERONAUKA**

**šk. god. 2017./2018.**

|  |  |
| --- | --- |
| **ZNANJE**  - usmeno  - pismeno | |
| 5  odličan | Vjeroučenik je u potpunosti usvojio nastavne teme i sadržaje. S lakoćom usvaja i iznosi nastavne sadržaje te samostalno definira ključne pojmove. Ističe se u interpretaciji  biblijskih i drugih književno-umjetničkih tekstova. |
| 4  vrlo dobar | Vjeroučenik s manjim odstupanjima primjenjuje sve zadane aktivnosti. Uz malu pomoć vjeroučitelja definira ključne pojmove. Nastavne sadržaje iznosi uz poneku pogrešku  i nesigurnost. |
| 3  dobar | Vjeroučenik parcijalno i nepotpuno iznosi vjeronaučne sadržaje. Uz poticaj i pomoć vjeroučitelja iznosi ključne pojmove te dobro primjenjuje zadane aktivnosti. |
| 2  dovoljan | Vjeroučenik nesamostalno iznosi temeljne biblijske činjenice. Ključne pojmove definira površno. Uz poticaj i pomoć vjeroučitelja radi greške u primjeni i izvođenju zadanih aktivnosti. |
| 1  nedovoljan | Vjeroučenik nije usvojio obrađene nastavne teme, ne poznaje osnovne biblijske sadržaje ni ključne pojmove. Minimum stečenih znanja na zna primijeniti ni uz pomoć vjeroučitelja. |

|  |  |
| --- | --- |
| **STVARALAČKO IZRAŽAVANJE**  - usmeno izražavanje  - pismeno izražavanje  - likovno izražavanje  - glazbeno izražavanje  - scensko izražavanje  - izrada prezentacija i plakata | |
| 5  odličan | Vjeroučenik vrlo rado sudjeluje u različitim oblicima stvaralačkog izražavanja. Uspješan je i kreativan u simboličkom izražavanju. Lijepa i uredna bilježnica. |
| 4  vrlo dobar | Vjeroučenik rado prihvaća i samostalno sudjeluje u različitim oblicima stvaralačkog izražavanja. S manjim odstupanjima izvodi sve zadane aktivnosti. Uredna bilježnica. |
| 3  dobar | Vjeroučenik nije potpuno samostalan u stvaralačkom izražavanju i izvršavanju zadanih aktivnosti. Marljiv je samo u nekim oblicima stvaralačkog izražavanja. Uz poticaj postiže dobre rezultate. Bilježnica može biti puno bolja. |
| 2  dovoljan | Vjeroučenik ne pokazuje interes prema stvaralačkom izražavanju. Uz pomoć vjeroučitelja djelomično izvršava postavljene zadatke. Često nema bilježnicu. |
| 1  nedovoljan | Vjeroučenik odbija sudjelovati u svakom obliku stvaralačkog izražavanja, često ne izvršava postavljene zadatke. Ne reagira na poticaje vjeroučitelja. Nema bilježnicu. |

|  |  |
| --- | --- |
| **ZALAGANJE**  - aktivnost na satu  - odnos prema sadržaju  - odnos prema domaćoj zadaći  - urednost, marljivost, dosljednost, upornost | |
| 5  odličan | Vjeroučenik je vrlo vrijedan i savjestan u radu, aktivno sudjeluje u nastavnom procesu. Samostalno i redovito izvršava sve postavljene zadatke i domaće uratke. Zainteresiran je za vjeronaučne sadržaje i motiviran za sve oblike rada. Aktivan u iznannastavnim aktivnostima. |
| 4  vrlo dobar | Vjeroučenik je samostalan i aktivan u nastavnom procesu i u svim zadanim oblicima rada. Vrlo dobro izvršava postavljene zadatke i redovit je u pisanju školskih i domaćih uradaka. Motiviran je za nastavne sadržaje i sudjeluje u svim nastavnim aktivnostima. |
| 3  dobar | Vjeroučenik pokazuje prosječno zanimanje za nastavne sadržaje, povremeno sudjeluje u nastavnom procesu i površan je u pisanju školskih i domaćih uradaka. Uz poticaj postiže dobre rezultate. |
| 2  dovoljan | Vjeroučenik pokazuje minimalno zanimanje za nastavne sadržaje. Često je nezainteresiran u praćenju nastave. Neredovit je u pisanju školskih i domaćih uradaka. Potreban je neprestani poticaj za uključivanje vjeroučenika u nastavni proces. |
| 1  nedovoljan | Vjeroučenik ne pokazuje zanimanje za nastavne sadržaje, ne sudjeluje u nastavi, često nema udžbenik i bilježnicu, ne piše školske i domaće uratke. Uz poticaj odbija sudjelovati u nastavnom procesu. |

|  |  |
| --- | --- |
| **KULTURA MEĐUSOBNE KOMUNIKACIJE**  - odnos prema predmetu, drugim učenicima i učiteljima  - odnos prema kršćanskim vrednotama | |
| 5  odličan | Vjeroučenik izvrsno surađuje s drugim vjeroučenicima. Uzornim ponašanjem pozitivno djeluje na ostale vjeroučenike. S poštovanjem se odnosi prema kršćanskim vrednotama. Poštuje pravila ponašanja. Vrlo uzorno se odnosi prema vjeroučitelju. Pažljiv i ljubazan prema drugima. |
| 4  vrlo dobar | Vjeroučenik vrlo dobro surađuje s drugim vjeroučenicima. S poštovanjem i uzorno odnosi se prema vjeroučitelju. Pristojno i primjereno se ponaša i izražava. |
| 3  dobar | Vjeroučenik povremeno surađuje s drugim vjeroučenicima i vjeroučiteljem, potreban mu je povremeni poticaj na pristojnije i primjerenije ponašanje i izražavanje . Ne poštuje dogovorene vrijednosti i pravila ponašanja. Teško prihvaća suradnju i dogovor u grupi. |
| 2  dovoljan | Vjeroučenika treba češće poticati na pristojnije i primjerenije ponašanje i izražavanje. Ponekad se s nepoštovanjem odnosi prema kršćanskim vrednotama. Treba ga poticati na pozitivan odnos prema radu i zalaganju na vjeronaučnom susretu. |
| 1  nedovoljan | Vjeroučenik često ometa odgojno-obrazovni rad i omogućava njegovo daljnje izvođenje (izaziva nered, stvara buku, priča nakon usmene opomene vjeroučitelja). Nepristojno i neprimjereno se ponaša i izražava. Nedostaje mu odnos poštovanja prema kršćanskim vrednotama. Odbija poštivati dogovorena pravila i vrijednosti. Nedopušteno koristi informacijsko-komunikacijske uređaje tijekom nastave. Vjeroučenik ni nakon poticaja ne pokazuje poštovanje prema vjeroučitelju i vjeroučenicima. |

Vjeroučiteljice: Martina Eršeg, Pavla Mesarić, Nina Somođi, Monika Varošanec i Anemari Vugrinec.